ΓΡΑΠΤΗ ΕΡΩΤΗΣΗ E-1844/98

υποβολή: Yves Verwaerde (PPE) προς την Επιτροπή

(12 Ιουνίου 1998)

Θέμα: Χρηματοδοτική στήριξη για ενημερωτική εκστρατεία που αφορά το πρόγραμμα Natura 2000

Μετά από την απάντηση της κ. Bjerregaard στη γραπτή ερώτησή μου Ε-0629/98(1), θα επιθυμούσα να γνωρίζω:

- τη φύση των δράσεων πληροφόρησης που διεξάγονται στο πλαίσιο των δύο προγραμμάτων που χρηματοδοτούνται σύμφωνα με τη θέση B4-3060 το 1997 σχετικά με το Natura 2000;

- το κοινό στο οποίο απευθύνεται, τον αριθμό των ατόμων που αφορά, τις εθνικότητες, το περιβάλλον(αγροτικό, αστικό), τις γεωγραφικές ζώνες;

- τα χρησιμοποιηθέντα μέσα επικοινωνίας (τύπος, τηλεόραση, διαφημηστικά έντυπα,...) και τη συχνότητα της χρησιμοποίησής τους

- το ποσό των κοινοτικών επιχορηγήσεων που δόθηκαν αντίστοιχα στα δύο προγράμματα;

- την αξιολόγηση των σχεδίων μετά από την πραγματοποίησή τους.

Απάντηση της κας Bjerregaard εξ ονόματος της Επιτροπής

(23 Ιουλίου 1998)

Στο πλαίσιο της πρόσκλησης υποβολής προτάσεων για γενικές δράσεις ενημέρωσης και ευαισθητοποίησης στον τομέα του περιβάλλοντος(2) η Επιτροπή συγχρηματοδότησε, το 1997, στο πλαίσιο του κονδυλίου του προϋπολογισμού B4-306, δύο έργα σχετικά με το πρόγραμμα Natura 2000.

Το έργο "Πράσινες Νήσοι για το Natura 2000" - η Ευρωπαϊκή Ένωση στηρίζει την διατήρηση των ακτών (European Union for coastal conservation - EUCC) (επιχορήγηση: 90.154 ECU) έχει ως στόχο την ευρύτερη υιοθέτηση ορθών πρακτικών σε θέματα διατήρησης της φύσης και τοπικής οικονομικής ανάπτυξης στις παράκτιες ζώνες σε σχέση με το Natura 2000. Αναπτύσσονται δράσεις επικοινωνίας σε συνεργασία με μη κυβερνητικούς οργανισμούς (ΜΚΟ) και τις τοπικές αρχές στη Γερμανία, τη Γαλλία, τις Κάτω Χώρες, την Ρωσία, την Αλβανία, την Ουκρανία, την Εσθονία, την Λεττονία, την Λιθουανία και την Πολωνία. Οι στοχευόμενες ομάδες πληθυσμού είναι οι τοπικοί εκλεγμένοι πληθυσμοί των παράκτιων ζωνών των εν λόγω χωρών, οι τουρίστες, οι τοπικοί άρχοντες και οι δημόσιες αρχές. Το έργο αφορά άμεσα 15.000 άτομα. Οι δράσεις συνίστανται στην προαγωγή των "Πράσινων Νήσων" στα μέσα μαζικής ενημέρωσης: ανακοινωθέντα τύπου, ντοκυμαντέρ 25 λεπτών και παραγωγή βίντεο 10 λεπτών για την ενημερωτική εκστρατεία; οργάνωση "Ημερίδες Πράσινες Νήσοι" για την ευαισθητοποίηση των τοπικών πληθυσμών έναντι σπάνιων ζωϊκών ειδών, "διδυμοποίηση" παρακτίων ζωνών, εκπαιδευτικά εγχειρίδια, σχολικές δραστηριότητες, ενημερωτικά έντυπα, εκθέσεις και υλικό προαγωγής; ανάπτυξη των δικτύων των Πράσινων Νήσων, με αύξηση του αριθμού των συμπεριλαμβανομένων παράκτιων ζωνών. Δημοσίευση άρθρων σε ενημερωτικά δελτία για τους περιβαλλοντικούς εκπαιδευτές και τους υπεύθυνους των τόπων; κατάρτιση οδηγού συμμετοχής στο δίκτυο.

Το έργο "Δράσεις για την περαιτέρω ευαισθητοποίηση σχετικά με τις οδηγίες περί ενδιαιτημάτων" (Actions to raise awareness on the Habitats directives - World Wildlife Fund for Nature - Ιταλία (WWF) (επιχορήγηση: 100.000 ECU) έχει ως στόχο την ενημέρωση και ευαισθητοποίηση του κοινού όσον αφορά την οδηγία 92/43/ΕΟΚ του Συμβουλίου της 21ης Μαΐου 1992 σχετικά με την διατήρηση των φυσικών ενδιαιτημάτων (οικοτόπων) καθώς και της άγριας πανίδας και χλωρίδας(3), με σκοπό την προαγωγή της εφαρμογής του προγράμματος Natura 2000. Τα κράτη μέλη που αφορά το εν λόγω έργο είναι η Ισπανία, η Γαλλία, η Ιταλία, η Αυστρία και το Ηνωμένο Βασίλειο. Καθορίστηκαν στόχοι ομάδων πληθυσμού σε κάθε κράτος μέλος, (γεωργοί, ιδιοκτήτες γης, δασοπονικές υπηρεσίες, ενώσεις αγροτουρισμού, τοπικές και περιφερειακές αρχές, βουλευτές) και υλοποιούνται επιτόπου ειδικές δράσεις (Οργάνωση ενημερωτικών σεμιναρίων, δημοσίευση άρθρων στον ειδικό τύπο, ραδιοφωνικές και τηλεοπτικές συνεντεύξεις, ανακοινωθέντα τύπου και δημοσίευση εκθέσεων).

Τα δύο αυτά έργα βρίσκονται στο στάδιο της πραγμάτωσης. Η Επιτροπή θα προβεί σε αξιολογήση των αποτελεσμάτων τους κατά την παρουσίαση τελικών εκθέσεων δραστηριοτήτων, την 1 Μαΐου 1999 για το WWF - Iταλία και την 31 Μαΐου 1999 για το EUCC.

(1) ΕΕ σειρά C 310, 9.10.1998, 106.

(2) ΕΕ C 53 της 22.2.1997.

(3) ΕΕ L 206 της 22.7.1992.